Դավոր Շտեֆանեկ

Դավոր Շտեֆանեկ (, ), սերբ ըմբիշ, հունահռոմեական ոճի ըմբշամարտի աշխարհի առաջնությունների ոսկե, արծաթե և բրոնզե մրցանակակիր, Եվրոպայի առաջնությունների կրկնակի արծաթե և եռակի բրոնզե մեդալակիր, օլիմպիական խաղերի չեմպիոն։ 2016 թվականին Ռիո դե Ժանեյրոյում անցկացված ամառային օլիմպիական խաղերում Շտեֆանեկը  եղել է սերբ առաջին մարզիկը, ով վերջապես մեդալ է նվաճել 11 օր շարունակ տևած անհաջողություններից հետո։ Նրա այդ ձեռքբերումով ոգեշնչված՝ սերբ մարզիկները սկսել են հաջող մրցելույթներ ունենալ և հաջորդած օրերին կարողացել են նվաճել օլիմպիական յոթ մեդալ՝ դրանով իսկ Ռիոյի օլիմպիադան դարձնելով առավել հաջողվածը Սերբիայի անկախ հանրապետության պատմության մեջ։ 

2019 թվականին Դավոր Շտեֆանեկը պարգևատրվել է Սերբիայի Հանրապետության «Վաստակի համար» ոսկե մեդալով։

Կենսագրություն 

Ըմբշամարտով սկսել է զբաղվել 2000 թվականից։ 2003 թվականին դարձել է աշխարհի պատանեկան առաջնության արծաթե, 2005-ին՝ ոսկե մեդալակիր, 2004 և 2005 թվականներին՝ Եվրոպայի պատանեկան առաջնությունների բրոնզե և միջերկրածովյան խաղերի արծաթե մրցանակակիր։ Ներկայացրել է Վոևոդինայի Զրենյանին քաղաքի «Պրոլետար» մարզական ակումբը։ Միջերկրածովյան խաղերում 2009-ին տիրացել է հաղթողի տիտղոսին, 2011-ին հունահռոմեական ոճի ըմբշամարի մրցումներում նվաճել է ևս մեկ ոսկե պարգև, որին հավելել է ազատ ոճում նվաճած արծաթե մեդալը։ 2014-ին տիրացել է և՛ միջերկրածովյան խաղերի, և՛ աշխարհի առաջնության հաղթողի տիտղոսներին։ 2016 թվականին Ռիո դե Ժանեյրոյում անցկացված ամառային օլիմպիական խաղերում վերջապես գրավել է առաջին տեղը և հռչակվել օլիմպիադայի չեմպիոն (նախկին երկու օլիմպիադաներում անհաջողության էր մատնվել՝ գրավելով համապատասխանաբար 18-րդ և 14-րդ տեղը)։

Շտեֆանեկի մարզական արդյունքները միջազգային մրցումներում

Մրցելույթներ օլիմպիադաներում 

2016 թ. Ռիո դե Ժանեյրոյի օլիմպիական խաղերի եզրափակիչ գոտեմարտում Շտեֆանեկի ախոյանը հայ ըմբիշ Միհրան Հարությունյանն էր։ Առաջին մրցափուլից հետո 1:0 հաշվով հաղթում էր հայ մարզիկը։ Երկրորդում մրցավարը մեկ միավոր շնորհեց սերբին՝ կողմնապահությամբ համարելով, որ Միհրանն, իբր, պասիվ է։ Հայ մարզիկն ու նրա մարզիչները բեղոքեցին այդ անարդարության դեմ, բայց՝ ապարդյուն։ Երբ մրցապայքարն ավարտվեց, ախոյաններն ունեին հավասար միավորներ։ Մրցավարը հաղթանակը շնորհեց Շտեֆանեկին։ Մարզական բազմաթիվ մեկնաբանների կարծիքով՝ մրցավարները դիմել են անարդար գործողությունների՝ ցանկանալով այդ կերպ հաճոյանալ սիրաշահել, նվեր մատուցել ըմբշամարտի միջազգային ֆեդերացիայի նախագահ, սերբ Նենադ Լալիչին։

Մրցելույթներ աշխարհի առաջնություններում

Մրցելույթներ Եվրոպայի առաջնություններում

Ծանոթագրություններ

Արտաքին հղումներ 
 http://www.sports-reference.com/olympics/athletes/st/davor-stefanek-1.html 
 https://www.rio2016.com/en/athlete/davor-stefanek 
 Коротка біографія на сайті NBC Universal 
 https://www.sports-reference.com/olympics/athletes/st/davor-stefanek-1.html |archive-url=https://web.archive.org/web/20200418115455/https://www.sports-reference.com/olympics/athletes/st/davor-stefanek-1.html |url-status=dead |archive-date=2020-04-18 |title=Davor Štefanek}}
list of Davor's medal at the official site of European wrestling championship 2012

Օլիմպիական չեմպիոններ
Սերբ մարզիկներ
Աշխարհի չեմպիոններ
2016 թվականի Ամառային օլիմպիական խաղերի չեմպիոններ